په اسلام اباد کې مېشت جرنلسټ شيراز احمد شيرازي وايي، "د دغه رنګه حالاتو څخه به د پاکستان منفی عکس نړۍ ته ښکاره کیږې، د هغې وجه دا ده د نړیوالو هیوادونو خلک راروان دي او په پاکستان کې احتجاج کیږې دا ذمه واري د حکومت ده چې هغوی د پاکستان تحریک انصاف سره مذاکرات کړی وی، او د هغوی چې کوم مسايل دي هغه یې حل کړی وی"۔

تحریک انصاف د روان اکتوبر د میاشتې په څلورمه نېټه هم په اسلام اباد ډې چوک کې احتجاجې مظاهره کړې وه، چې پکې د 800 څخه زیات د پی ټي آي فعالان نیول شوي وو۔

حکومت د وړاندې څخه د دغه رنګه مظاهرو د مخنیوی لپاره پېنډۍ اسلام اباد کې144 ماده لګولې او د اکتوبر له پينځمې نېټې څخه تر 17مې نېټې پورې د امنيتي تدابيرو د ټينګولو په مقصد پوځي ځواکونه هم ځاى پرځاى کړي دي